Cushina Arubiano

Cushina Arubiano, manera ta wordo practica riba e isla di Aruba, ta refleha un mescla di influencianan cultural for di Hulanda, Sur America, y resto di Caribe. Hopi plato y bebidanan tradicional ta wordo consumi principalmente durante ocacionnan special, mientras cu otronan ta parti di e cushina diario.. 

 Cuminda 
Sopi
Varios sopi tin un luga importante den cushina Arubiano:
 Sop'i yambo ta un sopi Caribense basa riba yambo (Abelmoschus esculentus, okra) pa un consistencia diki y suave.
 Sop'i mondongo ta un sopi tradicional di tripa, specerij, berdura mescla, y calbas (Lagenaria siceraria). 
 Sop'i oester ta wordo prepara cu oester local; tanto cas como restaurantnan tin nan propio variante di e receta. 
 Sop'i cabrito ta un sopi basa riba brouw di carni di cabrito, conoflok, tomati, selder, peper y vermicelli.

Plato cu zeta 
Funchi, e version Arubiano di polenta, ta un papa diki traha di hariña di maishi. Tradicionalmente e ta wordo sirbi hunto cu stoba y platonan di pisca. Funchi por tambe wordo fria, corta plat, y hasa te ora e ta crocante..

Hunto cu funchi, pan bati ta un acompañamento popular pa stoba, sopi y pisca. E ta wordo traha di hariña di maishi y cushina den un casuela, un metodo di cushina cu tin su origen na Spaña. Pan bati ta keda entre pan plat y un pankeke y ta mas denso y menos dushi cu un pankeke Mericano. thumb|Keshi yena

Plato di keshi 
Keshi yena ta wordo traha tradicionalmente door di yena e sobra di casca di un wiel di keshi Edam of Gouda cu carni specerij, siboyo, tomati, promenton berde, oleifi, kaper, rasenchi y piccalilly; remplasando e casca original; y despues horna e keshi yená den forno te ora e ta cayente. Algun coki ta scoge pa fura un wea di forno cu snechi di keshi en bes di uza e casca di keshi.

Pastechi ta e snack nacional di Aruba. E ta consisti di un masa un poco dushi,  yena cu keshi y hasa te ora e ta moli. Otro reyenonan komun ta inclui ham, carni di baca, galiña y pisca. Pastechi ta wordo bendi ampliamente den supermercado, convenience store y den snackbar nrond di e isla..

Plato di carni 
Apesar di e clima cayente, stoba ta hopi popular na Aruba. Carni stoba y cabrito stoba ta entre e variantenan mas conoci, y generalmente ta inclui carni, batata, siboyo, conoflok, y chili den un saus a base di tomati. Calco stoba ta wordo traha cu carni di calco, siboyo, peper, y un brouw di binager di biña blanco. Normalmente funchi y pan bati ta wordo sirbi como plato na banda.

Plato di pisca y cuminda di lama 
Pisca hasa crioyo ta un plato tradicional cu ainda ta wordo prepara den hopi cas y restaurant rond di e isla. E ta consisti di filet di pisca fresco hasa den panchi, sirbi den un saus simpel cu siboyo, tomati, peper y conoflok. Funchi y pan bati ta e acompañamento mas komun na banda.

Pisca seco cu carni blanco, manera baracuda of tiburon, ta wordo uza pa prepara un di e platonan di lama mas popular di Aruba, keri-keri. E filet di pisca ta wordo herebé den awa salo, separa y despues hasa cu manteca, tomati, siboyo, selder, promenton, yerb'i hole fresco, peper preto y specerij di rucu.

Pincho di cabaron ta un penchi cu cabaron marina den un saus di barbecue cu sabor di piña, lamunchi y cilantro. E ta wordo cushina riba un barbecue of den forno riba un baki di heru.

 Saus 
Saus cayente tipico, conoci como "pica", ta comun na Aruba y ta obtenibel na hopi cas y restaurant. Mayoria pica ta contene e peper, Madame Jeanette (Capsicum chinense), un especie di peper excepcionalmente picante cu ta estrechamente liga na e peper habanero y Scotch bonnet. Madame Jeanette ta wordo modera un poco pa papaya berde den un version particularmente unico di pica Arubiano yamá pica di papaya.

 Bolo 
Varios tipo di bolo ta popular na Aruba, tantu komo postre diario como pa ocacionnan special.

Pasteleria
Na Aruba ta traha un variedad di pasteleria casero, conoci colectivamente como cos dushi. Entre e mas popular tin cocada, un tipo di bonbon traha cu sucu y coco. Otro cos dushi tradicional ta tentalaria y panseicu, tur dos basa riba sucu y pinda. 

Dos cuki hopi gusta ta cuki lerchi, un cuki di sucu masha simpel horna te ora e bira crocante, y macaron, un cuki cu coco cu un textura manera bolo. Otro cos dushi popular ta quesillo, e version Arubano di flan di caramel, y bala di tamarijn, un bala chikito di pulpa di tamarijn pasa den sucu granula, cu ta ofrece un balansa perfecto entre dushi y zuur. 

E cos dushi aki ta facilmente obtenibel rond di e isla y por haya nan den supermerkado, botica, pomp di gasolin, y hasta tiendanan di hardware..

Durante e temporada di Pasco, famianan Arubano ta reuni pa prepara ayaca, un cuminda tradicional di e temporada cu a wordo adopta for di Sur America. Aunke no tin dos famia cu ta sigui exactamente e mesun receta, ayaca ta traha generalmente den tapa blachi di banana, yena cu un masa basa riba hariña di maishi y un mescla di galiña, porco, pida ham y specerij. E yenamento por inclui tambe pruim, rasenchi, oleifi, siboyo chikito, cashew, piccalilli y pera. Cu a blachi di banana cu su contenido ta traha un pakete, cu ta wordo herebé pa un ora..

 Bebida 
 Awa 
Balashi Cocktail ta e nomber di cariño cu hopi Arubiano ta uza pa referi na awa di bebe di Aruba. Su nomber ta referi na e region di Balashi, unda un planta di desalinacion ta desalina, purifica, y filtra awa di lama Caribe. E resultado ta un awa potabel di halto calidad ta core directamente for di e kranchi y tambe ta wordo emboteya door di Tropical Bottling Company bou di e nòmber “AWA”.

E presencia abundante di palmanan di coco riba Aruba ta haci cu awa di coco fresco ta un bebida popular tantu pa localnan como pa bishitantenan. Bendedónan di kaya ta corta e punta di e kokonan yòn dilanti di e kliente pa garantisá freskura, i ta entrega e bebida pa bebe direktamente for di e kaska ku un straw.

 Aw'i coco 
E presencia abundante di palmanan di coco na Aruba ta ofrece local y bishitantenan mescos e oportunidad pa disfruta di awa fresco di coco. Bendedonan riba caya ta corta e punta di e coco jong dilanti di e cliente pa garantisa frescura, y ta entrega e bebida pa bebe directamente for di e casca cu un straw. 

Aw’i coco fresco tambe ta wordo ofrece na fiesta y eventonan. Un ehempel conoci ta Coconut Charlie, kende desde e añanan 1980 ta habri coco na fiestanan cu ta tuma luga den hotelnan.

 Coecoei 
Coecoei ta un licor di color cora scur cu ta basa riba un receta indigena antiguo di Venezuela. Playa Liquor & Bottling Company ta combina sabor di blachi di agave, rom y sucu di caña pa produci e bebida aki. Coecoei ta wordo uza pa prepara y engrandece un variedad di cocktailnan tropical, mas notabelmente Aruba Ariba.

Aruba Ariba ta e cocktail tropical mas famoso di Aruba, inventa na Bali Bar di Aruba Caribbean Hotel na comienso di e añanan 1960.

 Ponche crema 
Aruba tambe ta produci su propio version di ponche crema, door di combina geel di webo, crema, rom, y un variedad di specerij. E bebida rico y cremoso, comparabel cu eggnog, ta specialmente popular durante e dianan di fiesta di Pasco..

Kategoria:Aruba
Kategoria:Alimento
Kategoria:Bebida